uitlaatgasse | Health24
Posted by: san | 2009/02/12
hi, ek werk in die motor bedryf. ek is tans ook 12 weke swanger
wil net weet hoe skadelik is n kar se uitlaat gasse vir mens se liggaam - en watter nagevolge kan mens he van dit.
Uitlaatgasse bevat hoë vlakke van koolstofmonoksied wat 'n tekort aan suurstof in die bloed kan veroorsaak. Dit kan ook jou hart aantas, en daar is kankerwekkende stowwe in veral diesel gasse. As moontlik moet jy probeer werk in 'n area wat goed geventileer word Dis mos net ’n onskadelike gemmerbiertjie? - Rubrieke - Republikein
Sunday, May 24th, 13:18:00
Dis mos net ’n onskadelike gemmerbiertjie?
22 May 2020 | Rubrieke
Mariselle Stofberg – Vele van ons Namibiese landgenote is liewer vir hul drank as vir die lewe self, so enigiemand sou kon voorsien die oomblik wat die koop en verkoop van drank onwettig verklaar word, sal die onwettige handeldrywing in enige iets wat moontlik ’n fermentasieproses ondergaan het, waarskynlik toeneem.
In Suid-Afrika het pynappelbier behoorlik opslae gemaak met elke Jan Rap en sy maat wat skielik reken hulle is bierbrouers. Ek ken egter iemand wat besluit het hulle gaan eerder die gemmerbier-roete volg. Willemina het besluit sy gaan in die gemak van haar eie tuin begin gemmerbier brou, met die strewe om darem iets anders as net koeldrank, sap en water te drink.
Sy het nie opsetlik besluit om drank te brou nie, maar baie goed in die lewe gebeur mos sonder dat ons dit eintlik bedoel het.
Willemina kies toe ’n resep wat lyk of dit heel lekker kan wees. Die enigste probleem is dat hierdie spesifieke resep redelik baie rosyne bevat. Kommerwekkend baie. Maar Willemina wil juis iets brou met so bietjie skop, want hoekom nou nie?
Toe die gemmerbier gebrou is en die rosyne begin swel, besluit Willemina om so drie bottels vir die familie te gee. Soos dié bottels van een huis na ’n ander beweeg, swel die rosyne. Die probleem is egter dat die 2-liter bottels ook begin swel. Soos die bottels in Willemina se suster Magriet se motor rondrol, swel die bottels en rosyne nog meer. Die hitte help die situasie natuurlik verder aan.
Magriet en haar dogter Gertruida ontvang die bottels die Vrydag en hou dit vir eers in die garage. Waar dit warm en bedompig is, want hoekom nou nie?
Nie een besef wat die gevolge van minstens 30 rosyne in een bottel is nie ... rosyne wat gis met net die beperkte spasie in die bottel om verder te swel.
Beide sien hoe die bottels meer en meer swel, maar nie een van die twee steek ’n hand uit om net die bottels effens oop te draai om van die druk te laat ontsnap nie.
Saterdagaand staan die twee houtgerus en skottelgoed was, toe hulle ’n helse ontploffing in die garage hoor. Magriet skrik haarself in ’n nuwe bloedgroep in en Gertruida val soos ’n sak patats op die kombuisvloer neer, vas oortuig iemand skiet op hul huis.
Soos hulle die garagedeur oopmaak, besef hulle hier is groot fout. Een van die bottels het ontplof en gemmerbier is letterlik oral. Dit is teen die mure, op die vloer oor die hond en stukke plastiekbottel lê in die wasmasjien en op die motor en sommer orals.
Dit is net rosyne waar jy kyk (maar dié rosyne lyk meer soos druiwekorrels soos dit geswel het).
Magriet skree op Gertruida en dié blameer Magriet, want beide soek iemand om na vinger te wys vir die gemors, want die skuldige moet dit mos skoonmaak. Al is alles opgevee en die rosyne opgespoor, ruik die garage soos een of ander sjebeen en niks, maar níks, kry die reuk uit nie.
Beide besluit uiteindelik hulle verdien seker dan maar ’n glas of twee van hierdie onskuldige gemmerbier. Ná een glas is Gertruida se arms dood. Ná drie slukke begin Magriet sing. Twee bottels later is Gertruida met bottel en al op die bank aan die slaap en is Magriet tongslepend besig om haar Idols-oudisie vir die bure op te voer.
Maar dit is mos net gemmerbier, of hoe?